**Integrovaný regionálny operačný program 2014 - 2020**

**Usmernenie RO pre IROP č. 14   
k zrýchleniu implementácie hlavných aktivít projektov v rámci IROP**

|  |  |
| --- | --- |
| Verzia:  Počet príloh: | 1.3  0 |
| Určené pre: | Prijímateľov, Miestne akčné skupiny, Sprostredkovateľské orgány pre IROP a Riadiaci orgán pre IROP |
| Dátum účinnosti: | 14.07.2023 |
| Schválil: | Ing. Albert Németh, MBA  generálny riaditeľ sekcie IROP |

# 1. Úvod

1.Cieľom tohto **Usmernenia RO pre IROP č. 14 k zrýchleniu implementácie hlavných aktivít projektov v rámci IROP** (ďalej len „Usmernenie č. 14“) **za účelom zrýchlenia a zefektívnenia implementácie projektov IROP a včasného ukončenia realizácie projektov** je informovať prijímateľov, že v prípade oneskorenej implementácie projektu t.j. začatia verejného obstarávania (ďalej len „VO“) Riadiaci orgán pre Integrovaný regionálny operačný program (ďalej len „RO pre IROP“)/Sprostredkovateľský orgán pre Integrovaný regionálny operačný program Vyšší územný celok (TTSK, TSK, NSK, BSK, PSK, KSK, ŽSK) (ďalej len „SO pre IROP VÚC“) je oprávnený postupovať v zmysle Zmluvy o poskytnutí nenávratného finančného príspevku (ďalej len „Zmluva o poskytnutí NFP“) a uplatniť články Zmluvy o poskytnutí NFP k podstatnému porušeniu zmluvy.

2. Nariadenie Európskeho parlamentu a rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 stanovuje **konečný termín oprávnenosti výdavkov na** **31.12.2023.**

1. RO pre IROP/ SO pre IROP VÚC riadia prislúchajúce prioritné osi, resp. špecifické ciele IROP spôsobom, ktorý zabezpečí, že realizácia aktivít projektov je ukončená do vyššie uvedeného termínu a sú splnené ciele jednotlivých projektov a IROP. V nadväznosti na uvedené je RO pre IROP/SO pre IROP VÚC povinný monitorovať realizáciu projektov, identifikovať riziká spojené s ich implementáciou a plnením stanovených cieľov IROP a realizáciou jednotlivých projektov a umožniť prijatie krokov na dostatočnú a efektívnu implementáciu IROP.
2. Prijímateľ podľa prílohy č. 1 Zmluvy o poskytnutí NFP čl. 8 ods. 1 Všeobecne zmluvných podmienok *„Prijímateľ je povinný zrealizovať schválený Projekt v súlade so Zmluvou o poskytnutí NFP a ukončiť Realizáciu hlavných aktivít Projektu Riadne a Včas“.*
3. S ohľadom na vyššie uvedené je cieľom Usmernenia č. 14 **stanovenie povinnosti pre prijímateľov IROP, ktorých zmluvy o NFP nadobudli účinnosť do** **31.12.2022**, **predložiť VO na hlavné aktivity projektov na štandardnú/následnú ex-post kontrolu v stanovenom termíne (ak nie je uvedené inak):**
   * do **31.03.2023** prijímatelia, ktorí majú/plánujú mať vo verejnom obstarávaní zadefinovanú odkladaciu podmienku účinnosti Zmluvy o dielo naviazanú na vykonanie kontroly VO,
   * do **31.05.2023** prijímatelia, ktorých účinnosť Zmluvy o dielo nie je podmienené schválením verejného obstarávania RO pre IROP/SO pre IROP VÚC.
4. Usmernenie č. 14 sa vydáva v súvislosti s ukončením Programového obdobia 2014 - 2020 a to na dobu do zrušenia účinnosti uvedeného Usmernenia č. 14.
5. RO pre IROP/SO pre IROP VÚC upozorňuje prijímateľov, že žiadosť o platbu - poskytnutie zálohovej platby je možné požiadať **do termínu 31.08.2023.** Uvedené sa vzťahuje na všetky prioritné osi.

# 2. Postup pre zrýchlenie implementácie projektov IROP

1. Pod pojmom začiatok VO sa v zmysle Prílohy č. 1 Zmluvy o poskytnutí NFP čl. 1 Všeobecne zmluvných podmienok rozumie uskutočnenie prvého z nasledovných úkonov:

1. predloženie dokumentácie k VO na výkon prvej ex -ante kontroly, alebo
2. pri Verejných obstarávaniach, kde nebola vykonaná prvá ex -ante kontrola sa za začatie Verejného obstarávania považuje:
   1. odoslanie oznámenia o vyhlásení Verejného obstarávania, alebo
   2. odoslanie oznámenia použitého ako výzva na súťaž alebo výzvy na predkladanie ponúk na zverejnenie, alebo
   3. spustenie procesu zadávania zákazky v rámci elektronického trhoviska alebo
   4. odoslanie výzvy na predkladanie ponúk vybraným záujemcom
3. Povinnosti prijímateľa pri zadávaní zákaziek na dodanie tovaru, poskytnutie služieb, uskutočnenie stavebných prác tretím subjektom (dodávateľom/zhotoviteľom) a pri predkladaní dokumentácie z VO na finančnú kontrolu na RO pre IROP/SO pre IROP VÚC a odporúčania na problémové oblasti pri VO definuje metodický dokument Jednotná príručka pre žiadateľov/prijímateľov k procesu a kontrole verejného obstarávania/obstarávania[[1]](#footnote-1).
4. Prijímateľ je povinný začať proces VO na hlavné aktivity projektu tak, aby bol splnený bod č. 5 úvodného ustanovenia, čo preukáže splnením podmienky v zmysle bodu 2) tejto kapitoly, zaslaním informácie RO pre IROP/SO pre IROP VÚC elektronicky prostredníctvom ITMS2014+ a zároveň emailom príslušnému projektovému manažérovi. **V prípade nezaslania informácie v stanovenom termíne, bude mať RO pre IROP/SO pre IROP za to, že zo strany prijímateľa nebol splnený termín na začatie VO.**
5. V prípade, ak sa v rámci projektu realizujú viaceré VO na hlavné aktivity, za relevantné v zmysle Usmernenia č. 14, je považované VO s najväčším podielom celkovo oprávnených výdavkov v zmysle Zmluvy o poskytnutí NFP na projekte.
6. Ak prijímateľ nesplní podmienku č. 5 predmetného Usmernenia RO pre IROP č. 14, RO pre IROP a SO pre IROP VÚC má právo postupovať v súlade so zmluvou o NFP, Príloha č. 1 Všeobecné zmluvné podmienky, čl. 9, Ukončenie Zmluvy, predovšetkým ods. 4 písm. b) bodu č. i *„vznik takých okolností na strane Prijímateľa, v dôsledku ktorých bude zmarené dosiahnutie účelu Zmluvy o poskytnutí NFP a/alebo cieľa Projektu a súčasne nepôjde o OVZ“.*

|  |
| --- |
| Upozornenie pre prijímateľov:  Vzhľadom na blížiaci sa koniec oprávneností výdavkov, RO pre IROP odporúča vyhlasovať VO bez odkladacej podmienky účinnosti Zmluvy ako výsledku verejného obstarávania naviazanej na vykonanie kontroly VO zo strany RO pre IROP/ SO pre IROP. V prípade už vyhlásených VO, môžu prijímatelia predmetné ustanovenia uvedeným spôsobom upraviť do uplynutia lehoty na predkladanie ponúk za podmienky, že Prijímateľ dostatočne predĺži lehotu na predkladanie ponúk. |

# 3. Postup pre zrýchlenie implementácie projektov Prioritnej osi 5

1. Miestne akčné skupiny (ďalej ako „MAS“) sú oprávnené až **do termínu 31.08.2023** **predkladať žiadosti na výkon ex-post kontroly verejných obstarávaní cez Všeobecnú komunikáciu (VKV) alebo ako súčasť agregovanej žiadosti o platbu**.
2. MAS sú **od 01.09.2023 povinné** **predložiť na RO pre IROP žiadosti o vykonanie kontroly verejných obstarávaní na ex-post kontrolu výlučne ako súčasť agregovanej žiadosti o platbu.**
3. RO pre IROP vyzýva MAS, ako zmluvného partnera na dodržiavanie Zmluvy o NFP, konkrétne bodu 5.3 časť b) (iii), odsek 5. Osobitné dojednania, „*MAS je povinná na základe požiadavky Poskytovateľa poskytnúť všetky Poskytovateľom požadované informácie vo vzťahu k poskytovaniu príspevkov Užívateľom spôsobom a v lehotách požadovaných Poskytovateľom.*“ RO pre IROP upozorňuje, že je ako poskytovateľ povinný v zmysle predmetnej Zmluvy o poskytnutí NFP poskytnúť usmernenie týkajúce sa postupu pri implementácií stratégie CLLD na základe písomnej požiadavky adresovanej na Poskytovateľa, avšak len zmluvnému partnerovi, t. j. len MAS.
4. RO pre IROP stanovuje pre MAS,ktorých **projekty** **implementácie stratégie MAS** boli identifikované ako rizikové pre nedostatočný pokrok implementácie projektov z dôvodu, že MAS nepredložili žiaden protokol o výbere Žiadosti o poskytnutie príspevku, **termín predloženia protokolov o výbere Žiadosti o poskytnutie príspevku do 31.05.2023.**
5. RO pre IROP stanovuje **pre MAS, aby v rámci projektov na financovanie prevádzkových nákladov MAS (CHOD MAS) predložili všetky žiadosti o zmenu zmluvy**, ktoré sa týkajú presunov položiek v podrobnom rozpočte projektu, najneskôr **do 31.05.2023**.
6. RO pre IROP upozorňuje **prijímateľov MAS**, že žiadosť o platbu - poskytnutie zálohovej platby je možné požiadať **do termínu 31.08.2023.**

Upozornenie pre užívateľov MAS:

Vzhľadom na blížiaci sa koniec oprávneností výdavkov, RO pre IROP odporúča vyhlasovať VO bez odkladacej podmienky účinnosti Zmluvy ako výsledku verejného obstarávania naviazanej na vykonanie kontroly VO zo strany RO pre IROP/ SO pre IROP. V prípade už vyhlásených VO, možno predmetné ustanovenia uvedeným spôsobom upraviť do uplynutia lehoty na predkladanie ponúk za podmienky, že bude dostatočne predĺžená lehota na predkladanie ponúk.

RO pre IROP odporúča oboznámiť sa so zverejneným dokumentom Zoznam najčastejších nedostatkov v procese kontroly VO:

<https://www.mirri.gov.sk/mpsr/irop-programove-obdobie-2014-2020/najcastejsie-porusenia-zistene-pri-kontrole-vo/index.html>

1. Príručka je zverejnená na webovom sídle [https://www.mirri.gov.sk/mpsr/irop-programove-obdobie-20142020/programove-dokumenty-irop/prirucka-k-procesu-verejneho-obstaravania/index.html](https://www.mirri.gov.sk/mpsr/irop-programove-obdobie-2014-2020/programove-dokumenty-irop/prirucka-k-procesu-verejneho-obstaravania/index.html)  [↑](#footnote-ref-1)